alexandrainst/scandi-wiki huggingface dataset:
Oliver Wakeman

Oliver Wakeman (født 26. februar 1972 i London) er en engelsk keyboardist, Rick Wakemans eldste sønn og bror til Adam Wakeman. Han er mest kjent som tidligere keyboardist i progressiv rock-bandet Yes, og for sitt samarbeide med flere tidligere kollegaer av sin far, blant annet Steve Howe fra Yes og bandet Strawbs. I 2008–2009 var han på turné med Yes som erstatter for sin far. 

Etter turneen med Yes, som ble kalt In The Present, var han med Strawbs på turné og spilte på deres album Dancing to the Devil's Beat i 2009, før han 15. oktober 2009 ble presentert som offisielt medlem av Yes. I oktober–desember 2009 var Wakeman med på Yes' Europa-turné, og han var også med på USA-turnéen i februar og mars 2010. Han var videre med på bandets USA-turné i juni og juli 2010. 

Høsten 2010 gikk Wakeman sammen med resten av Yes og produsent Trevor Horn i platestudio for å spille inn låter til et nytt album. Etter at Geoff Downes ble presentert som ny keyboardist i Yes 31. mars 2011, var det en stund usikkerhet om Wakemans posisjon i bandet. 9. april 2011 bekjentgjorde Oliver Wakeman på sitt offisielle nettsted  at han ikke lengre er medlem av Yes. Yes-albumet Fly from Here inneholder bidrag fra Wakeman som keyboardist på «We Can Fly», «We Can Fly (reprise)» og «Hour of Need», samt at han er medkomponist på låten «Into the Storm». Han spiller også på Yes' konsertalbum In the Present – Live from Lyon, som ble innspilt i desember 2009 og utgitt november 2011.

Se også 
 Rick Wakeman
 Adam Wakeman
 Steve Howe
 Yes
 Strawbs

Referanser

Eksterne lenker   
 
 
 
 Oliver Wakemans offisielle nettsted

Engelske keyboardister
Yes-medlemmer
Personer fra London
Badger (band)

Badger var et engelsk progressiv rock-band som ble startet i 1972 av Tony Kaye sammen med David Foster etter at Kaye forlot Yes i 1971.  Foster hadde spilt sammen med Kayes ex-kollega fra Yes, Jon Anderson i bandet The Warriors på 1960-tallet, og hadde skrevet låter for Yes sammen med Anderson.

De ga ut to album hvorav det første var et konsertalbum med opptak fra en konsert i 1972 utgitt som One Live Badger. Opptaket ble gjort under en spillejobb som oppvarmer for Yes. Besetningen i bandet bestod av Kaye på keyboard, Foster på bass og vokal, Roy Dyke på trommer og Brian Parrish på gitar. Jon Anderson er kreditert som med-produsent av albumet.

Deres andre og siste album ble utgitt i 1974, men før innspillingen var bare Kaye og Dyke tilbake i bandet. De fikk med seg bassisten Kim Gardner, gitaristen Paul Pilnick og vokalisten Jackie Lomax, og ga ut albumet White Lady. Før albumet var utgitt var bandet allerede blitt oppløst, men Lomax og Gardner ville fortsette bandet under navnet White Lady. Dette var et kortlivet prosjekt, og Lomax startet en solo-karriere. Tony Kaye ble så med David Bowie på turné, og startet senere bandet Detective.

Diskografi
1973 One Live Badger
1974 White Lady

Kilder 
Yescography med oppslag på One Live Badger
emusic biografi

Britiske rockegrupper
Progressive band
Band etablert i 1972
Tom Brislin

Tom Brislin (født 1973 i New Jersey) er en keyboardist, pianist,  vokalist og plateprodusent fra USA som er mest kjent for sin tid som assosiert medlem av progressiv rock-gruppen Yes i 2001 og for sitt samarbeid med mange kjente artister. Han er heltidsmedlem av bandet Spiraling og av progressiv rock-bandet Reneissance. For tiden er han også en av redaktørene i magasinet Keyboard Magazine.

Noen artister han har spilt live med 
 You Were Spiraling (1993–2001)
 Glen Burtnik (1996)
 Meat Loaf (1998–2001)
 Yes (2001)
 Spiraling (2002–2008)
 Camel (2003)
 Marion Raven (2005)
 Debbie Harry (2007)
 Marshall Crenshaw (2009)
 The Syn (2009)
 Francis Dunnery (2009)
 Renaissance (2009)

Diskografi 
Med You Were Spiraling:
 1994 You Were Spiraling
 1997 The Hello CD
 1999 Delusions Of Grandeur

Med Spiraling:
 2002 Transmitter
 2004 Challenging Stage (EP)
 2004 Spiraling Live in New York City
 2005 Do You Hear What I Hear? (singel)
 2008 Time Travel Made Easy

Med Meat Loaf:
 1999 VH1: Storytellers (CD, DVD og VHS)
 1999 Is Nothing Sacred (singel)
 2003 Couldn't Have Said It Better

Med Patti Rothberg:
 2001 Candelabra Cadabra
 2002 Snow Is My Downfall (EP)

Med Yes:
 2002 Symphonic Live (DVD og VHS)
 2002 Magnification (nyutgivelse)
 2009 Symphonic Live (CD)

Med Camel:
 2005 Footage II (DVD)

Med andre artister:
 2000 Dan Thomas – Dan Thomas (EP)
 2005 Tony Senatore – Holyland
 2008 Joshua Van Ness – DNA
 2009 The Syn – Big Sky
 2009 Francis Dunnery and The New Progressives – There's a Whole New World Out There

Referanser

Eksterne lenker   
 
 

Musikere fra USA
Pianister fra USA
Plateprodusenter fra USA
Progressiv rock
Yes
Personer fra New Jersey
Bjarte Haugsdal

Bjarte Haugsdal (født 9. mars 1990) er en norsk fotballtrener og fotballspiller som er spillende toppspillerutvikler for Åsane Fotball.

Han kom til  før 2009-sesongen, og hadde før dette spilt for Os. I slutten av august 2010 ble Haugsdal utlånt til  for resten av sesongen.

Etter 2011-sesongen fikk han ikke ny kontrakt med Brann og han signerte da for Stabæk.

Haugsdal har flere landskamper på aldersbestemte landslag.

Referanser

Eksterne lenker 
 
 Spillerprofil på brann.no

Norske fotballspillere
Fotballspillere for SK Brann
Fotballspillere for Løv-Ham Fotball
Fotballspillere for Stabæk Fotball
Fotballspillere for Nest-Sotra
Fotballspillere for Øygarden FK
Fotballspillere for Åsane Fotball
Personer fra Os kommune i Hordaland
Hutteritter

Hutterittene er en protestantisk-anabaptistisk bevegelse som, på grunn av forfølgelsen de ble utsatt for i Europa, flyktet til Nord-Amerika på 1870-tallet. I likhet med mennonittene og amishene har de sine røtter i den radikale reformasjon, nærmere bestemt i 1500-tallets døperbevegelse. De er oppkalt etter den døperske reformatoren Jakob Hutter fra Syd-Tirol. Det finnes rundt 460 hutterittkolonier i det vestre USA og Canada, med til sammen 46 000 medlemmer.

Det helt sentrale i hutterittenes tro er Bergprekenen. Hutterittene er likesom mennonittene pasifister. Dog bor hutterittene utelukkende i kollektive samfunn.

Eksterne lenker 
 

Anabaptistene
Pasifister
Hellige Herman av Alaska

Hellige Herman av Alaska ble født omkring 1756 (eller 1760) i Serpukhov i Russland og døde omkring 13. desember (eller 15. november) 1837 på Spruce-øya i Alaska. 

Herman var en del av den første, ortodokse misjonen til Nord-Amerika. Utsendinga fra Russland, ei samling av 10 munker og prester, kom til Alaska 24. september, 1794. Etter to år var munken Herman den eneste overlevende av de ti. Han slo seg ned på Spruce Island, nær øya Kodiak og forsvarte ofte rettighetene til aleutfolket mot det russiske handelskompaniet.

I ortodoks kristendom er Herman kjent som skytshelgen for Nord-Amerika.

Referanser

Eksterne lenker 
 Hl. Herman av Alaska menighet 

Ortodokse misjonærer
Russiske misjonærer
Misjonærer i USA
Russiske helgener
Russiske prester
Kristne munker
Personer fra Serpukhov rajon
Kløfta

Kløfta er et tettsted i Ullensaker kommune i Akershus. Tettstedet har  innbyggere per 1. januar , og ligger omtrent ni kilometer sør for kommunesenteret Jessheim.

Trondheimsveien er hovedveien gjennom sentrum. Der er handelen konsentrert i kjøpesenteret Romerikssenteret. På Kløfta ligger også  Ullersmo fengsel. Utbyggingen av flyplassen på Gardermoen like nord for Kløfta har også ført til økt aktivitet og utbygging på Kløfta.

Navnet 
Kløfta var historisk et trafikknutepunkt, da veien fra Oslo til Kongsvinger (Riksvei 2) og til Trondheim  (E6) skilte lag her. Det het seg at veien «kløyvet» seg her, derav navnet Kløften (senere Kløfta). Det er flere andre steder på Østlandet som heter Kløfta av samme grunn (Oslo, Nesodden, Solør).

Samferdsel

Kollektivtransport 

Kløfta stasjon ble åpnet i 1854 og ligger langs Hovedbanen, 36,48 kilometer fra Oslo og 168,5 meter over havet.
Den eldste Kløfta (Kløften) stasjon er Norges første stasjonsbygning, fordi Kløfta ligger midtveis på Hovedbanen og stasjonen opprinnelig ble bygd som anleggskontor under byggingen av banen. Denne gamle stasjonsbygningen ble flyttet til Jernbanemuseet på Hamar da den andre stasjonen ble bygget.

Veinett 

E6 ligger øst for tettstedet, og avstanden til Oslo er 38 km langs denne veien.

Idrett og friluftsliv 

Dyrskuplassen er en idrettsplass med fotballbane og friidrettsområde.

Hiltonskogen er et populært sted å gå tur.  På vinteren er det også kjørt opp skiløyper i skogen og på jordene.

På Kløfta finner man også golfbanen Miklagard Golf som har en 18-hulls internasjonal mesterskapsbane tegnet av Robert Trent Jones jr. Golfbanen rangeres høyest i Norge – blant de 20 beste i Europa. Om sommeren er det turveier og om vinteren skiløyper på golfbanen.

Ullensaker gym og turn har også operert på Kløfta siden 1968.

Kirker 
Ullensaker kirke, også kalt «Romeriksdomen», ligger to km øst for Kløfta sentrum, på andre siden av E6. Den er antagelig det sjette gudshuset som ligger omtrent på samme sted (1: Hedensk hov. 2: Stavkirke (stolpekirke) på 1000-tallet(?). 3: Steinkirke fra 1100-tallet, tatt av leirskred på 1300-tallet. 4: Ny stavkirke, råtnet ned og revet på 1700-tallet. 5: Forrige (tre-)kirke, brant ned etter lynnedslag i 1952. 6: Nåværende murkirke, innviet i 1958.)

Sion Kløfta eller Kløfta pinsemenighet, er en frikirkelig menighet tilsluttet den norske pinsebevegelsen. Sion Kløfta ble stiftet i 1931.

Rikets sal for Jessheim og Lillestrøm menighet av Jehovas vitner er beliggende på Kløfta.

Klima

Grunnkretser 
De følgende Grunnkretser i Ullensaker Kommune er en liste over nabolagene på Kløfta.

 Delområde

Kjente personer fra Kløfta 
 Augustus Hilton, faren til den amerikanske hotellgründeren Conrad Hilton, var født på Kløfta.
 Trond Teigen, skuespiller og musiker
 Unni Askeland, billedkunstner
 Stein Ove Berg, visesanger
 Jan Ove Pedersen, fotballspiller
 Roger Vaaler, fotballspiller
 Arne Erlandsen, fotballtrener
 Sigbjørn Mostue, forfatter
 Stella Mwangi, sanger
Nader Khademi, skuespiller

Referanser

Eksterne lenker 
 
 Kløfta Idrettslag
 Romerikssenteret
 Kløfta mikroflyklubb 
Ullensaker gym og turn

Bosetninger i Ullensaker
Tettsteder i Viken
Europavei 75 (Norge)

Europavei 75 (Norge) (E75) er en norsk riksvei som går mellom Vardø og Samelandsbrua i Tana i Finnmark. Veiens lengde er 209 km (inkludert felles trasé med E6), og den er del av europavei 75. Skilterne viser Vardø og Ivalo.

Nasjonal turistvei 

Sammen med  har strekningen mellom Svartnes i Vardø og Varangerbotn i Nesseby fått status som nasjonal turistvei Varanger. Turistveien er 160 km lang.

Historikk 
Før det blev E75 i Norge, var veien Vardø–Varangerbotn riksvei 98. Den hadde tidligere ferge som ble erstattet av Vardøtunnelen 1982.

Trafikk

Kommuner og knutepunkter



Se også 
Europavei 75

Referanser

Eksterne lenker 

 Vegvesenets vegkart

Den norske riksgrensen
Europaveier i Norge
Nasjonale turistveier
Riksveier
Veier i Troms og Finnmark
Veier i Nesseby
Veier i Tana
Veier i Vadsø
Veier i Vardø
Europavei 14 (Norge)

Europavei 14 (E14) er en norsk riksvei som går mellom Trondheim og riksgrensen i Meråker kommune. Veien er del av Europavei 14 som er definert av FN å gå mellom Trondheim og Sundsvall og har fellesstrekning med E6 på strekningen Trondheim - Stjørdal.

Fra 1958 hadde veien betegnelsen Riksvei 710, da europaveiene ble innført i 1965 hadde den betegnelsen Europavei 75 til europaveiene ble omorganisert i 1992 og den fikk det nåværende veinummeret.

Trafikk

Kommuner og knutepunkter



Referanser

Se også 
Europavei 14 (Sverige)

Eksterne lenker 
Vegvesenets vegkart

Den norske riksgrensen
Europaveier i Norge
Riksveier
Veier i Trøndelag
Veier i Stjørdal
Veier i Meråker
Daigo Kobayashi

(født 19. februar 1983) er en japansk fotballspiller. Han er offensiv midtbanespiller og spiller for den kanadiske klubben Vancouver Whitecaps. I 2009 var han utlånt til den norske klubben Stabæk.

Klubbfotball

Japan 
Kobayashi har tidligere spilt for Tokyo Verdy (2001-2005, 100 kamper, syv mål) og for Omiya Ardija (2006-2008, 98 kamper, 15 mål).

Stabæk 
Han er på lån i Stabæk ut 2009-sesongen. Han debuterte i Superliga-finalen mot Vålerenga og skårte også et av målene i 3-1 seieren. Han skåret senere sitt første seriemål den 19. april på et frispark mot .

Landslagsspill 
Kobayashi har én A-landskamp for  samt flere kamper på U20-nivå.

Meritter

Klubb 
Tokyo Verdy
 Emperor's Cup vinner: 2004
 Japanese Super Cup vinner: 2005

Omiya Ardija
 J.League All-Star Soccer valgt: 2006, 2007

Referanser

Eksterne lenker 
 
 

Japanske fotballspillere
Japans herrelandslag i fotball
Fotballspillere for Tokyo Verdy
Fotballspillere for Omiya Ardija
Fotballspillere for Stabæk Fotball
Fotballspillere for Iraklis FC
Fotballspillere for Shimizu S-Pulse
Fotballspillere for Vancouver Whitecaps
Utenlandske fotballspillere i Norge
Fødsler i 1983
Europavei 18

Europavei 18 (E18) starter i Craigavon i Nord-Irland og har sitt endepunkt i St. Petersburg i Russland. Underveis er den innom Skottland, England, Norge, Sverige og Finland. Veiens lengde er rundt  km.

Trasé fastlagt av UNECE: Craigavon – Belfast – Larne ... Stranraer – Gretna – Carlisle – Newcastle ... Kristiansand – Oslo – Örebro – Arboga – Västerås – Stockholm/Kapellskär ... Mariehamn ... Åbo/Nådendal – Helsingfors – Vaalimaa – St. Petersburg. Etter det gamle nummersystemet fra 1950 gikk E18 mellom Stavanger og Stockholm, strekningen mellom Kristiansand og Stockholm var den samme som dagens trasé.

Mellom Storbritannia og Norge er det ingen fergeforbindelse.

Knutepunkter

Alternative veier 
Det finnes alternative veier for å reise fra et sted langs veien til et annet. 
 Porsgrunn – Drammen:  via Skien, 9 km kortere. 
 Drammen – Ski:  via Drøbak, 15 km kortere. 
 Örebro – Stockholm/Solna (kryss med E4):  via Södertälje, 1 km kortere, men det er ofte køproblemer i Stockholm. Derimot kan E20 brukes til Stockholm sentrum, 10 km kortere.
 Newcastle – Kristiansand: fergen Newcastle – Amsterdam (16 timer) og Hirtshals – Kristiansand (4 timer, E39) pluss 990 km vei.

Se også 
 Europavei 18 (Agder)
 Europavei 18 (Vestfold og Telemark)
 Europavei 18 (Viken)
 Europavei 18 (Oslo)

Referanser

Eksterne lenker 
 

 
Veier i Nord-Irland
Veier i Storbritannia
Europaveier i Norge
Europaveier i Sverige
Europaveier i Finland
Europaveier i Russland
Veier i Agder
Veier i Vestfold og Telemark
Veier i Viken
Riksveier i Oslo
Medinor

Medinor AS er et norsk selskap som er leverandør av ulike produkter og tjenester til helsemarkedet. Selskapet har ca. 100 ansatte i Norge, fordelt på 4 kontorer; i Trondheim, Bergen, Sandnes og Oslo. Det er en del av Axis-Shield-konsernet, som er børsnotert i Oslo og London, og er markeds- og salgskanal for Axis-Shields Point-of-Care (POC)-produkter. 

Medinor har datterselskaper i Danmark, Sverige, Finland og Storbritannia.

Historie 
Den norske organisasjonen har sin opprinnelse fra to forskjellige selskap. Det ene, Carl Hartwig AS, ble startet i Bergen 1897, og betjente helsesektoren på Vestlandet. Virksomheten forble lokal til 1974, da den ble landsdekkende. Selskapet omsatte medisinske produkter og brakte med seg kunnskap om segmentet primærhelsetjeneste og sykehus til Medinor.

Det andre selskapet, Reidar Holmsen AS, ble etablert i Oslo i 1936. Hovedaktiviteten til dette selskapet var markedsføring og salg innen in vitro-diagnostikk og laboratorieutstyr. I 1987 skiftet selskapene navn til Medinor. De to virksomhetene ble slått sammen i 1996.

Medinor ble en del av Axis-Shield i 1999.

Produktsortiment 
Medinor AS er totalleverandør til legekontor og medisinske senter innen medisinsk diagnostisk utstyr og forbruksvarer. Til sykehusavdelinger selger Medinor utstyr innen Anestesi/Intensiv/Akutt, Medisinsk teknisk utstyr, Laboratorieprodukter, Fysioterapiprodukter og utstyr til rehabilitering. 
Medinor er leverandør av diverse tester og medier til forskningsinstitusjoner.

Elektronisk handel 
Medinor AS er tilknyttet ehandel.no  og tilbyr elektroniske kataloger til kunder på den offentlige markedsplassen.
En nettbutikk er tilgjengelig for kunder som ønsker å handle elektronisk.

Eksterne lenker 
 Medinors nettsted
 Axis-Shields nettsted

Norske helseselskaper
Inge Ulrik Gundersen

Inge Ulrik Gundersen (født 1. oktober 1963) er en norsk frilans bassist, låtskriver og oversetter fra Fredrikstad.

I løpet av sin karriere har Gundersen spilt en lang rekke revy, teateroppsetninger og konserter over hele landet. Siden 2004 har han vært tilknyttet revygruppen «Fredrikstadguttane» og deres forestillinger på «Båthusteatret» i Fredrikstad. Gundersen er også flittig brukt som studiomusiker.

Som låtskriver har Gundersen levert musikk og tekster til en rekke artister. Han skrev all musikk og tekst til Gone Fishings «A million little stars» i 2000 og ga ut sin egen debutplate «Tøffelhelt» i 2006. Hans andre soloplate, «Fristelser», kom i 2008. I 2010 ga han ut "Søt musikk", som fikk 9 av 10 mulige poeng i "Norsk På Norsk"-posten "Under lupen", og i 2014 ga han ut "Sommerviser" som også fikk meget god omtale. Gundersen gir ut sin musikk på Fredrikstad Plateselskap, som han også er medeier i. I tillegg til å skrive tekst og musikk, spiller Gundersen elbass, kontrabass og gitar. Han er også selv produsent på egne utgivelser og tekniker på innspillinger gjort i hans eget «Smashing Studio».

Gundersens musikk får mye radiospilling, og han blir betegnet som en god representant for norskspråklig musikk. Stilmessig har hans egne utgivelser blitt betegnet som viseproduksjoner i forskjellige genre. Hans tekster kjennetgnes av et rikt språk der humor og alvor speiler hverandre, og de tilsynelatende trivielle vendingene har ofte en underliggende betydning.

I tillegg til sitt arbeid som bassist og låtskriver, jobber Gundersen også som oversetter.

Diskografi

Egne utgivelser 
 «A Million Little Stars» med Gone Fishing 2000
 «Tøffelhelt» 2006
 «Fristelser» 2008
 "Søt Musikk" 2010
 "Sommerviser" 2014
 "Respatexas" 2016
 "Kanskje Diem" 2020

Som bidragsyter musikk/tekst 
 «Karusellmusikk» Jo Nesbø 2001
 «MGP 2003» med Daddy Cool 2003
 «Kom Sommervind» Bjørnar Spydevold 2006
 «Døm Beste Låtane» med Fredrikstadguttane 2007
 «U and I, Ted» med U and I, Ted 2009
 «Døm Neste Låtane» med Fredrikstadguttane 2009
 "Love Rocket" Odd Rene Andersen 2019
 "Here we go again" Dream Police 2019
 "Raw in the middle" Dream Police 2019

Referanser

Eksterne lenker 
 Hjemmeside

Norske bassister
Norske komponister
Norske oversettere
Europavei 8 (Norge)

Europavei 8 (E8) er en norsk riksvei som går mellom Tromsø og grensen mot Finland ved Kilpisjärvi. Mellom Nordkjosbotn og Skibotn deler den trasé med . Veiens lengde i Norge  er 167,3 km inkludert 43,6 km felles trasé med Europavei 6. Veien er del av .

Historikk
Betegnelsen E78 ble innført 1. juni 1965 for strekningen Tromsø – Kilpisjärvi – Torneå. UNECE besluttet i 1983 å reformere systemet. E78 skulle få nummeret E08 og E6 skulle få nummeret E47. Det tok noen år med forhandlinger om E6 og først 1992 ble det nye systemet innført i Norge der E8 gikk (Tromsø – Kilpisjärvi – Torneå). Etter det gamle nummersystemet fra 1950 gikk E8 fra London via Warszava til grensen mot Sovjetsamveldet.

I 2013 ble 9,6 km av E8 gjennom Lavangsdalen utbedret med midtrekkverk og forbikjøringsstrekninger. Arbeidet kostet 220 millioner kroner. I perioden fra 2000 til 7. januar 2011, da fem mennesker omkom i bussulykken i Lavangsdalen, har 22 mennesker mistet livet her.

2015 ble oppgraderingen av den 6,9 km lange strekningen Halsebakkan ferdigstilt.

2019 ble den tidligere riksvei 862 del av E8.

Standard 
Det er ikke bygd motorveier eller motortrafikkveier langs europavei 8, men på noen strekninger med en fartsgrense på 90 km/t. Disse er:
Fredheim–Steinneset (9 km) (denne strekning har midtrekkverk)
Laksvatn–Nordkjosbotn (18 km)
Skibotn–Gustavslåtta (10 km)
Nedre Steinbakken-riksgrensen (16 km)
Firefeltsvei finnes kun i Trømsø. 
De finns i Giævernesettunnelen og Tromsøysundtunnelen og tilsluttende strekninger.

Trafikkmengde

Kommuner og knutepunkter



Se også
Europavei 8 (Finland)
Europavei 8

Referanser

Eksterne lenker 
 Vegvesenets vegkart

Den norske riksgrensen
Europaveier i Norge
Riksveier
Veier i Balsfjord
Veier i Storfjord
Veier i Troms og Finnmark
Veier i Tromsø
Trondenes Historiske Senter

Trondenes Historiske Senter (THS) er et kulturhistorisk senter i Harstad. Senteret er plassert i historiske omgivelser med Trondenes kirke (ca.1200 – 1450 e.kr) som naturlig midtpunkt, og med skiltet kultur- og natursti til Altevågen – der det fortsatt finnes spor av nausttufter og gravsteder fra vikingtid.

THS ble innviet i mai 1997, og er i dag en avdeling av Sør-Troms museum. 

Den historiske museumsutstillingen «Med kors og sverd gjennom 1000 år» viser nord-norsk historie fra vikingtid og middelalder, frem til 2. verdenskrig og dagens bysamfunn. Utstillingen er tekstet på norsk, engelsk og tysk og inkluderer bildespill med norsk og engelsk tale.

Utstilling 
Utstillingen skal etablere en forståelsesbakgrunn for det unike kulturhistoriske monumentet kirka på Trondenes med det nærmeste landskapet er.
I overensstemmelse med aktuell forskning skal utstillingen på samme tid ha et lokalt forankret hverdagsperspektiv og et nærmest globalt perspektiv med Trondenes som utkikkspunkt.

Kilder 
  Sør-Troms museum
Trondenes historiske senter i Arkitekturguiden

Museer i Troms og Finnmark
Kulturminnevern i Norge
Museer etablert i 1997
Byggverk i Harstad
Kultur i Harstad
Agility Group

Agility Group  (tidligere Grenland Group) er et entreprenørselskap innenfor engineering, anskaffelser og fabrikasjon. Selskapet ble etablert 27. september 2004 etter en fusjon mellom Grenland Offshore Holding, Karmøy Stålindustrier og Hitec Framnæs. 06 juni 2012 skiftet selskapet navn fra Grenland Group til Agility Group.

Wood Group Mustang kjøpte 14 juli 2014 Agility Group Project som utfører prosjekter innen design, prosjektering og modifikasjoner av boreskip og halvt nedsenkbare plattformer, FSO-er, FPSO-er, shuttletankere, landbaserte industri modifikasjonsprosjekter og offshore- eller marine flytere. Agility Group Project endret navn til Wood Group Mustang Norway. Wood Group Mustang Norway med hovedkontor Sandefjord og lokaler i Oslo, Moss, Porsgrunn, Notodden, Stavanger, Bergen og Shanghai i Kina.

Selskapet i Agility Group som produserer manifoldmoduler, integrerte brønnrammesystemer, stigerør- og strømningsbaser, samt annet undervannsutstyr heter i dag Agility Subsea Fabrication. Agility Subsea Fabrication fabrikasjonsanlegg ligger på området til tidligere Kaldnes Mekaniske Verksted i Tønsberg, Langesund (lagt ned juli 2014) og på Røra i Skien. 

I 2006 kjøpte Agility Group selskapet Minox Technology som produserer deoksygeneringssystemer til oljeinstallasjoner. Minox Technology har kontorer på Notodden, Oslo, og i Houston,

Agility Group hadde en enhet som ble kalt Contracting med tilholdssted Asdalstrand, Drammen og Herøya, denne delen ble solgt ut til NLI i 2015.

Eksterne lenker
 Hjemmeside Agility Subsea Fabrication 
 Hjemmeside Minox Technology AS 

Norske industriselskaper
Næringsliv i Vestfold og Telemark
Selskaper etablert i 2004
Ib Schønberg

Ib Schønberg eller Ib Christian Albert von Cotta Schønberg (født 23. oktober 1902 i København, død 24. september 1955) var en folkekjær dansk skuespiller, som var kjent fra en lang rekke teater- og filmroller. Han ble bare 52 år gammel og ligger begravet på Bispebjerg Kirkegård.

Han medvirket i 111 lydfilm og debuterte på Sønderborg Teater i 1919 med oppsetningen "Herren ser dine veje".

Blant hans mest kjente og elskede roller er faren i de to første Far til fire-filmene og drankeren i "Café Paradis".

I 1954 spilte han i den norske filmen Troll i ord, hvor han fremførte sangen «Man må tute med de ulve som er ute». Den ble spilt inn av Ib Schönberg, Egil Monn-Iversens orkester, og utgitt på 78-platen Musica A 5105.

Filmografi (utvalg)

Priser 
 1951 – Bodilprisen for beste mannlige birolle i filmen Café Paradis.
 1948 – Bodilprisen for beste mannlige birolle i filmen Ta', hvad du vil ha'.

Eksterne lenker 
 
 

Danske skuespillere
Bodilprisen for beste mannlige birolle
Personer fra København